Source: https://www.linnunrata.org/apokryfikirjat/x-paavi-gelasiuksen-julistus.php
Timestamp: 2019-10-14 19:07:58+00:00
Document Index: 4003690

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Paavi Gelasiuksen julistus - Linnunrata.org
Paavi Gelasiuksen julistus hyväksyttävistä ja hylättävistä kirjoista(1)
Julkaistu alunperin latinaksi vuonna 496.
INCIPIT CONCILIUM URBIS ROMAE SUB DAMASO PAPA DE EXPLANATIONE FIDEI
Tästä alkaa Rooman konsiilin Paavi Damasuksen (2) johdolla uskon selitys
I. Sanottu on:
Ensisijainen agenda (3) on seitsenmuotoinen henki, joka lepää Kristuksessa:
Viisauden henki: Kristus, Jumalan hyveellisyys ja Jumalan viisaus.
Ymmärryksen henki: Ymmärrys annetaan sinulle ja se ohjaa sinua tiellä, mitä tahansa se sisältääkin.
Neuvon henki: Ja nimi lausutaan ylistettyjen enkelien neuvosta.
Hyveellisyyden henki: Kuten yllä Jumalan hyveellisyys ja Jumalan viisaus.
Tiedon henki: Apostolien Jeesukselta Kristukselta saaman ylhäisen viisauden tähden.
Totuuden henki: Minä olen tie ja elämä ja totuus.
Jumalanpelon henki: Viisauden alku, Herran pelko.
Kuinka Kristuksen nimi on monimuotoinen:
Herra, joka on henki;
Sana, joka on Jumala;
Poika, joka on Isän ainoa;
Ihminen, joka on syntynyt neitsyestä;
Pappi, joka tarjoutui uhriksi;
Paimen, joka on vartija;
Mato (Ps.22:7), joka nousi kuolleista;
Vuori, joka on voimakas;
Tie, joka on suora;
Satama, jonka kautta päästään elämään;
Karitsa, joka on teurastettu;
Kivi, joka on rakennuksen tärkein;
Mestari, joka tuo elämän;
Aurinko, joka valaisee;
Totuus, joka on Isältä;
Elämä, joka on luoja;
Leipä, joka on kallisarvoinen;
Samarialainen, joka pitää huolta ja armahtaa;
Kristus, joka on voideltu;
Jeesus, joka on pelastaja;
Jumala, joka on Jumalasta;
Enkeli, joka on lähetetty;
Sulhanen, joka on sovittaja;
Viini, jonka veren kautta olemme vapautetut;
Leijona, joka on kuningas;
Kallio, joka on kestävä;
Kukka, joka on valittu;
Profeetta, joka paljastaa tulevaisuuden.
Pyhä Henki ei ole ainoastaan Isästä tai ainoastaan Pojasta, vaan Isästä ja Pojasta; Kirjoitus (4) on näin: Joka rakastaa maailmaa, hänessä ei ole Isän Henkeä; Toinen kirjoitus on: Jolla ei ole Kristuksen Henkeä, se ei ole hänen omansa. Nimittäin Isältä ja Pojalta ymmärretään kutsuttamaksi Pyhä Henki, josta itse Poika evankeliumissa sanoo että Pyhä Henki on Isän lähettämä ja Minulla on valta antaa se ja minulla on valta ottaa se.
II Myös on sanottu:
Nyt todellakin kokous on [keskustellut] jumalallisista kirjoituksista, mitä kansainvälisen katolisen [kirkon] tulee käyttää tai mitä tulee välttää.
1. ALKAA VANHAN TESTAMENTIN JÄRJESTYS:
Genesis	Yksi kirja
Exodus	Yksi kirja
Leviticus	Yksi kirja
Numeri	Yksi kirja
Deuteronomium	Yksi kirja
Joosua	Yksi kirja
Tuomarien kirja	Yksi kirja
Ruut	Yksi kirja
Kuninkaiden kirjat	Neljä kirjaa
Aikakirjat	Kaksi kirjaa
Psalmeja 150	Yksi kirja
Kolme Salomon kirjaa
Sananlaskut	Yksi kirja
Saarnaaja	Yksi kirja
Laulujen laulu	Yksi kirja
Saman Viisaus	Yksi kirja
Siirak	Yksi kirja
2. MYÖS PROFEETTOJEN JÄRJESTYS:
Jesaja	Yksi kirja
Jeremia	Yksi kirja
Cinoth ja hänen valitusvirtensä
Hesekiel	Yksi kirja
Daniel	Yksi kirja
Hoosea	Yksi kirja
Aamos	Yksi kirja
Miika	Yksi kirja
Jooel	Yksi kirja
Obadja	Yksi kirja
Joona	Yksi kirja
Naahum	Yksi kirja
Habakuk	Yksi kirja
Sefanja	Yksi kirja
Haggai	Yksi kirja
Sakarja	Yksi kirja
Malakia	Yksi kirja
3. MYÖS HISTORIAKIRJOJEN JÄRJESTYS:
Job	Yksi kirja
Toobit	Yksi kirja
Esra	Kaksi kirjaa
Ester	Yksi kirja
Juudit	Yksi kirja
Makkabilaiskirjat	Kaksi kirjaa
4. MYÖS UUDEN TESTAMENTIN KIRJOITUSTEN JÄRJESTYS jotka pyhä ja katolinen roomalainen hyväksyy ja kunnioittaa:
Evankeliumeja neljä kirjaa
Matteuksen mukaan	Yksi kirja
Markuksen mukaan	Yksi kirja
Luukkaan mukaan Yksi kirja
Johanneksen mukaan	Yksi kirja
Myös Apostolien Teot	Yksi kirja
Apostoli Paavalin kirjeitä neljätoista
Roomalaisille	Yksi kirje
Korinttolaisille	Yksi kirje
Efesolaisille	Yksi kirje
Tessalonikalaisille	Kaksi kirjettä
Galatalaisille	Yksi kirje
Filippiläisille	Yksi kirje
Kolossalaisille	Yksi kirje
Timoteukselle	Kaksi kirjettä
Tiitukselle	Yksi kirje
Filemonille	Yksi kirje
Heprealaisille	Yksi kirje
Myös Johanneksen ilmestys Yksi kirja
Myös kaanonisia kirjeitä seitsemän
Apostoli Pietari	Kaksi kirjettä
Apostoli Jaakob Yksi kirje
Apostoli Johannes	Yksi kirje
toinen Johannes, vanhin	Kaksi kirjettä
Apostoli Juudas Selootti	Yksi kirje
TÄHÄN LOPPUU UUDEN TESTAMENTIN KAANON.
III Myös on sanottu:
ALKAA PAAVIN KÄSKYKIRJE LUETTAVISTA JA EI LUETTAVISTA KIRJOISTA JONKA ON ALLEKIRJOITTANUT PAAVI GELASIUS JA SEITSEMÄNKYMMENTÄ OPPINEINTA PIISPAA ROOMAN KAUPUNGISSA APOSTOLISELLA ISTUIMELLA
Kaikkien näiden profeettojen ja evankeliumien ja apostolisten kirjoitusten jälkeen, joista keskustelimme yllä, joihin katolinen kirkko on Jumalan kunniaksi perustettu, me myös olemme ajatelleet välttämättömäksi sanoa, vaikka maailmanlaajuinen katolinen kirkko on hajaantunut maailmaan, on se Kristuksen morsian, kuitenkin pyhälle roomalaiselle kirkolle on annettu ensimmäinen sija muiden kirkkojen keskuudessa ilman kirkolliskokouksen päätöstä vaan evankeliumissa Jumalan ja Herran pelastajan ääni antaa johtavan aseman (5) : Sinä olet Pietari,  hän sanoi ja tälle kalliolle minä rakennan seurakuntani, ja tuonelan portit eivät sitä voita. Minä olen antava sinulle taivasten valtakunnan avaimet, ja minkä sinä sidot maan päällä, se on oleva sidottu taivaissa, ja minkä sinä päästät maan päällä, se on oleva päästetty taivaissa.
Lisäämme että läsnäolossamme on siunattu apostoli Paavali, valittu ase (Apt.9:15), joka ei ollut vastapuolta harhaoppisten lavertelijana, vaan samaan aikaan samana päivänä kruunattiin loistokkaalla kuolemalla Pietarin kanssa Rooman kaupungissa kärsien keisari Neron aikana (6); ja yhteisesti he tekivät yllämainitun pyhän Rooman kirkon erityiseksi Herrassa Kristuksessa ja antoivat etusijan läsnäolollaan ja suuresti arvostettavan voiton ennen kaikkia muita koko maailman kaupunkeja.
Ensimmäinen istuin Rooman kirkossa on siis apostoli Pietarin jolla ei ole paiseita eikä ryppyjä eikä toisia puutteita. Toinen paikka on annettu siunatun Pietarin nimessä Markukselle, hänen opetuslapselleen ja evankeliumin Aleksandriassa kirjoittajalle, joka itse kirjoitti muistiin totuuden sanan apostoli Pietarin ohjauksessa Egyptissä ja loisteliaasti täydellistyi marttyyrina. Kolmatta istuinta pidetään Antiokiassa, ja se on siunatuimman ja kunnioitettavimman apostoli Pietarin, joka eli siellä ennen kuin tuli Roomaan ja jossa ensimmäistä kertaa kuultiin uusi kristittyjen lajin nimi.
IV. Ja vaikka toista perustusta ei voi rakentaa kuin se mikä on rakennettu, Kristus Jeesus, kuitenkin mielen ylennykseksi myös pyhä Rooman kirkko vanhan ja uuden testamentin kirjojen jälkeen, jotka olemme luetelleet yllä kaanonin mukaan, ei kiellä näiden kirjoitusten lukemista:
Pyhä Nikaian toinen synodi (7) jota johti keisari Konstantinus Augustus,
Jossa tuomittiin harhaoppinen Arius; pyhä Konstantinopolin synodi, jota johti Theodosius vanhempi Augustus, jossa harhaoppinen Makedonius pakeni ansaitsemaansa tuomiota;
Pyhä Efeson synodi (8), jossa Nestorius tuomittiin siunatun paavi Caelestinuksen suostumuksella, istumassa oli myös Aleksandrian Cyril ylimpänä ja piispa Arcadius, joka oli Italiasta.
Pyhä Chalcedonin synodi (9), johtajana Marcian Augustus ja Anatolius, Konstantinopolin piispa, jossa nestoriaaniset ja eutykiset harhaopit tuomittiin Dioscoruksen ja seuraajiensa kanssa.
Mutta jos pidetään tämän jälkeen kirkolliskokouksia pyhien isien johtamina, joilla on vähemmän valtaa kuin noilla neljällä, me olemme julistaneet että ne täytyy pitää ja hyväksyä. Tähän alle on lisätty pyhien isien töitä, jotka katolinen kirkko hyväksyy.
Siunatun Caecilius Cyprian marttyyrin ja Karthagon piispan teot;
Siunatun Piispa Gregorius Nanzianzilaisen teot (10);
Siunatun Kappadokian piispa Basilin teot;
Siunatun Konstantinopolin piispa Johanneksen teot;
Siunatun Aleksandrian piispa Teofiluksen teot;
Siunatun Aleksandrian piispa Cyrilin teot;
Siunatun piispa Hilarius Pictaviensiksen teot;
Siunatun Milanon piispa Ambrosiuksen teot;
Siunatun Hippon piispa Augustinuksen teot (11);
Siunatun vanhimman Hieronymuksen teot;
Siunatun Prosperuksen, kaikista uskonnollisimman, teot;
3. Myös siunatun paavi Leon kirje, jonka hän lähetti Flavianukselle, Konstantinopolin piispalle, jonka tekstistä jos kiistellään mistään osasta, eikä se ole ennestään kaikkien hyväksymä, olkoon kirottu; myös teot ja jokaisen oikeaoppisen isän kirjoitus, jotka eivät poikenneet pyhän Rooman kirkon yleisestä [opetuksesta], eivätkä eronneet sen uskosta tai palvonnasta vaan pysyivät yhteydessä Jumalan kunniassa elämänsä viimeiseen päivään saakka, me julistamme että niitä saa lukea; myös julistukset ja kirjeet, joita siunatut paavit antoivat ohjeeksi useille isille eri aikoina Rooman kaupungista, on pidettävä arvossa;
Myös pyhien marttyrien teot, jotka loisteliaasti kestivät kidutukset häkissä ja heidän ihmeelliset kestävyyden voittonsa. Ketkä katolisista epäilevät, että suurin osa heistä kestäisi hiljaa tuskissa täysissä voimissaan ja kantaisivat sen Jumalan kunniaksi ja kaikkien avuksi? Mutta vanhan tavan suurimman huomion mukaan niitä ei lueta pyhässä roomalaisessa kirkossa, sillä kirjoittajien nimet eivät ole yleisessä tiedossa eikä erotettu uskottomista ja idiooteista tai ovat vähemmän asiallisia kuin niiden tulisi olla; esimerkiksi Cyrici ja Julittaus, kuten georgialaisten ja muiden kärsimyskertomukset jotka ovat selvästi harhaoppisten tekeleitä. Tästä syystä, kuten oli sanottu, niin ettei loukkaavaa tekstiä syntyisi, niitä ei lueta pyhässä Rooman kirkossa. Kuitenkin me pidämme yhdessä suuressa arvossa edellämainitussa kirkossa kaikkia marttyreja ja heidän kunnioitettavia kärsimyksiään, jotka ovat hyvin tunnettuja Jumalalle ja ihmisille jokaista yksityiskohtaa myöten.
Myös isien Paavalin, Antoniin, Hilarioniksen elämät, joita kaikki erakot kuvailivat tuon siunatun Hieronymuksen kautta, me hyväksymme kunnioittaen.
Myös apostolisen istuimen siunatun piispan Silvestrin teot, on myönnetty että kirjoittajan nimi on tuntematon, mutta ne tiedämme monien katolisten Rooman kaupungissa lukevan tätä ja sen ikivanhan suuren käytön takia tätä on kirkossa otettu huomioon;
Myös kirjoitukset ristin löytämisestä ja eräät lyhyet kirjoitukset siunatun Johannes Kastajan pään löytymisestä ovat satuja (12) ja joitakin niistä katoliset lukevat, mutta kun nämä tulevat katolisten käsiin, ensimmäisenä pitäisi olla siunatun apostoli Paavalin sana Koetelkaa kaikki asiat, pitäkää kiinni siitä mikä on oikein.
Myös Rufinus, kaikista uskonnollisin mies, tekee monia kirkkoa koskevia kirjoituksia, myös joitakin kirjoituksien käännöksiä; mutta koska arvostettava Hieronymus huomasi että hän otti mielivaltaisia vapauksia joissakin niistä, me olemme sitä mieltä noista jotka edellämainittu siunattu Hieronymus hyväksyi; eikä vain nuo Rufinukselta, vaan myös jokaiselta joita ihmiset usein muistavat antaumuksestaan Jumalaa kohtaan ja uskontoa kohtaan, niitä tulee kritisoida.
Myös jotkut Origeneen teokset, joita siunattu mies Hieronymus ei hylkää, hyväksymme luettaviksi, mutta me sanomme että loput tekijöineen täytyy hylätä.
Myös Kesarean Eusebiuksen aikakirjat ja hänen kirkkohistorian kirjansa, vaikka hän paljon selittää ensimmäisen kirjansa ensimmäisessä puheessa ja myöhemmin kirjoitti yhden kirjan ylistykseksi ja anteeksipyynnöksi lahkolainen Origeneelle (13), kuitenkin hänen varteenotettavien asioiden kirjoittamisen tähden, jotka ovat käytännöllisiä opastukseksi, me emme sano kenellekään että ne tulisi hylätä.
Myös me ylistämme Orosiusta oppineimmaksi mieheksi, joka kirjoitti hyvin välttämättömän historian meille pakanoiden (14) herjauksia vastaan ihmeellisellä rohkeudella.
Myös tuon arvostettavan Seduliuksen pääsiäistyö, joka oli kirjoitettu mahtipontisilla säkeillä, ansaitsee merkittävän ylistyksen.
Myös uskomattoman työlästä Juvenkuksen työtä emme halveksi vaan ihmettelemme.
V. Jäljelle jäävät kirjoitukset, jotka on kirjoitettu tai tunnistettu harhaopiksi tai lahkolaisiksi, joita katolinen tai apostolinen roomalainen kirkko ei lue millään tavalla; näistä me olemme ajatelleet oikeaksi luetteloida alle osan, jotka olemme hylänneet ja joita katolisten tulee välttää:
LUETTELO HUOMATTAVISTA APOKRYFIKIRJOISTA (15)
Ensimmäinen Sirmiumin synodi, kokoonkutsujana keisari Konstantinus, Konstantinuksen poika, prefekti Tauruksen ollessa puheenjohtajana, joka oli ja on ja ikuisesti täytyy olla kirottu.
Matka apostoli Pietarin nimessä, jota pyhä Klement kutsuu nimellä numero yhdeksän
Apostoli Tuomaan Teot
Apostoli Pietarin Teot
Apostoli Filippuksen Teot
Mattiaan Evankeliumi
Barnabaan Evankeliumi
Apostoli Pietarin Evankeliumi
Tuomaan Evankeliumi, jota ovat käyttäneet manikealaiset
Bartolomeuksen Evankeliumit
Andreaan Evankeliumit
Evankeliumit joissa Lucianus valehtelee
Evankeliumit joissa Hesychius valehtelee
Kirja pelastajan lapsuudesta
Kirja pelastajan ja Marian syntymästä tai kätilöstä
Kirja joka on nimeltään Paimen
Kaikki kirjat jotka teki paholaisen opetuslapsi Leucius (16)
Kirja joka on nimeltään Perustaminen
Kirja joka on nimeltään Aarrevarasto
Vergiliuksen säkeistä yhteen koottu kirja Kristuksesta
Kirja joka on nimeltään Theklan ja Paavalin Teot
Kirja joka on nimeltään Lastenlapset
Paavalin Ilmestys
Kirja joka on nimeltään Pyhän Marian Taivaaseenastuminen
Kirja joka on nimeltään Aadamin Katumus
Kirja Ogia-jättiläisestä, joka taisteli vedenpaisumuksen jälkeen lohikäärmeen kanssa harhaoppisten mukaan
Kirja joka on nimeltään Origeneen katumus
Kirja joka on nimeltään Pyhän Cyprianuksen katumus
Kirja joka on nimeltään Apostolien Ennustukset
Kirja joka on nimeltään Apostolien Kiusaukset
Kirja joka on nimeltään Apostolien Ohjeet
Siunatun Ambrosiuksen nimellä harhaoppisten kirjoittama fysiologia
Eusebius Pampiluksen Historia
Tertullianuksen Teot
Lactantiuksen Teot, myös nimellä Firmianus
Africanuksen Teot
Kuolemanjälkeiset ja Gallialaisten Teot
Montanuksen, Priskan ja Maximillan Teot (17)
Manikealaisen Faustuksen Teot
Commodeuksen Teot
Toisen Aleksandrian Klementin Teot
Thascius Cyprianuksen Teot
Arnobiuksen Teot
Tichoniuksen Teot
Cassianuksen, Gallialaisen vanhimman, Teot
Victorinus Petabionensiksen Teot
Faustuksen, Gallialaisten kuninkaan, Teot
Frumentius Caecuksen Teot
Cyriciaanien ja Julitaanien Kärsimys
Georgialaisten Kärsimys
Kirjoitukset jotka ovat nimeltään Salomon Kirous
Kaikki raamatunlauseet, jotka eivät ole enkeleistä kuten ne teeskentelevät olevansa mutta ne on kirjoitettu suurten demonien nimessä. Nämä ja nuo samankaltaiset, jotka Simon Noita, Nikolaus, Cerinthus, Marcion (18), Basilides, Ebion, Samosatenuksen Paavali, Photinus ja Bonosus, jotka kärsivät samasta virheestä, myös Montanus säädyttömien seuraajiensa kanssa, Apollinaris, manikealainen Valentinus, afrikkalainen Faustus, Sabellius, Arius, Makedonius, Eunomius, Novatus, Sabbatius, Calistus, Donatus, Eustasius, Jovianus, Pelagius, Eklanumin Julianus, Caelestius, Maximian, espanjalainen Priskillian, Nestorius Konstantinopolista, kyynikko Maximus, Lampetius, Dioscorus, Eutyches, Pietari ja toinen Pietari, joista yksi häpäisi Aleksandriaa ja toinen Antiokiaa, Acacius Konstantinopolista liittolaisineen, ja mitä myös kaikki harhaoppisten ja vääräuskoisten opetuslapset, joiden nimiä olemme tuskin säilyttäneet, ovat opettaneet tai kirjoittaneet, me tiedämme ettei niitä tule pelkästään hylätä vaan hävittää koko Rooman katolisesta ja Apostolisesta kirkosta ja heidän ylimmät miehensä ja seuraajansa on kirottu selvittämättömillä kirkonkirouksen kahleilla ikuisesti.
Tekstissä esiintyvien numeroiden selityksiä:
Paavi Gelasius I, paavina 492-496. Esiintyi jyrkästi Konstantinopolin patriarkkaa vastaan ja esitti hengellisen vallan ylemmyyttä maallisen vallan suhteen. G luetaan Rooman kirkon pyhimyksiin. Tämä kirjoitus on erinomainen todiste siitä, että luettelossa mainitut apokryfikirjat tiedettiin jo tähän aikaan. Suurinta osaa noista ei välttämättä enää ole, elleivät Vatikaanin arkistot avaudu?
Damasus I, 'pyhimys', 305?-384, paavi, todennäköisesti espanjalaista syntyperää. Hän oli pyhän Jeromen ystävä ja oli tämän tukena raamatunkäännöksessä nimeltä Vulgata (johon perustuu meidänkin kirkkoraamattumme). Pyhä Jerome: Eusebius Hieronymus Sophronius (n.320-420). Luther kirjoittaa Hieronymuksesta mm. että tämä ei kirjoita muusta kuin paastosta, neitseellisyydestä - eikä ilmennä jälkeäkään oikeasta uskonnosta. Historian tähden on Hieronymusta luettava.
Agenda: käsikirja, kirja, joka osoittaa kuinka julkinen jumalanpalvelus ynnä muut kirkolliset toimitukset on suoritettava.
Nämä raamatunkohdat etsin niin hyvin vastaavat, kuin löysin, ja ne ovat seuraavista kohdista: Ensimmäinen on 1Joh.2:15. Toinen on Room8:9, kolmas voisi olla Joh14:26 ja viimeisen kohdalle ehdotan Joh10:18.
Matt16:18-19
Eusebius kirjoittaa tästä kirkkohistoriassaan: Nero, joka on julistettu etummaiseksi Jumalaa vastaan taistelevien joukossa, kiihtyi murhaamaan apostolit. - Kerrotaan, että Paavali mestattiin Roomassa ja että samoin Pietari ristiinnaulittiin Neron aikana. Rooman kansalaisena Paavali sai kunniallisemman kuolintavan. Eusebius kirjoittaa Pietarista myös: Hän tuli lopulta Roomaan, missä hänet ristiinnaulittiin pää alaspäin, kuten hän itse oli pyytänyt saada kärsiä. On olemassa varmoja todistuksia siitä, että toisen vuosisadan lopussa tiedettiin näiden apostolien haudat Roomassa. Ne sijaitsevat kaukana toisistaan, Pietarin lähellä Vatikaania ja Paavalin Ostiaan johtavan kadun varrella. Siitä, että apostolit olisivat kuolleet samaan aikaan, tämä on ensimmäinen näkemäni teksti.
Nikaian kirkolliskokous pidettiin 325 (tämän tekstin englanninkielisessä käännöksessä on mainittu vuosiluku 318. Latinankielisessä alkuperäistekstissä trecentum decem, 320), aiheena viralliset kristinuskon opit. Arius ja Athanasius esittivät vastaväitteitä, mm. Arius oli sitä mieltä, että pyhässä kolmiyhtydessä Poika ei ole sama kuin Isä, kun taas kokouksen mielestä Poika oli yksi Isän muoto. Arius karkoitettiin ja hänen oppinsa kirottiin ja julistettiin harhaopiksi.
Efeson kokous pidettiin 431, kokoonkutsujina keisarit Theodosius II ja Valentinian III. Kokoonnuttiin nimenomaan sen takia, että Nestorius, Konstantinopolin patriarkka, opetti Kristuksen inhimillisen ja taivaallisen muodon eroavaisuuksista. Nestorius ei hyväksynyt Marian palvontaa Jumalan synnyttäjänä. Keisari Theodosiukselle kokous oli varmasti vaikea, sillä hän oli ollut Nestoriuksen innokas kannattaja. Kokous tuomitsi pitkien väittelyiden jälkeen Nestoriuksen harhaoppiseksi.
Chalcedon on lähellä Konstantinopolia. Kokoonnuttiin vuonna 451, ja kokouksen päätteeksi koptit ja monofysiitit erosivat katolisesta kirkosta, itse asiassa koptit olivat lähes 1500 vuotta erossa kaikesta länsimaisesta kirkosta ja siten säilyttivät paljon alkuseurakuntien tapoja ja kirjoituksia. Koptien johtajana on aina ollut Aleksandrian patriarkka..
Hieronymuksen opettaja, joka johdatti raamatun ymmärtämiseen.
Hippo oli Karthagon jälkeen Numidian maakunnan toiseksi suurin kaupunki. Augustinus (354-430) on Rooman kirkon kirkkoisistä suurin. Myös Lutherin mielestä Augustinus on paras raamatun selittäjä, joka ylittää kaikki muut. Augustinus jätti jälkeensä huomattavan kirjaston.
Oikeastaan tämä latinankielinen termi on legendoja eikä satuja mutta asian havainnollistamiseksi on valittu tämä sana. Aiempi idiootit sen sijaan on niin kuin on kirjoitettukin (idiotis).
Origenes (n.185-n.254) oli tähän aikaan katolisen kirkon suuri kiistanaihe gnostilaistyylisten opetuksiensa takia. Hänet julistettiinkin harhaoppiseksi, mutta vasta vuonna 553 Konstantinopolin kirkolliskokouksessa, eli yli 50 vuotta tämän kirjoittamisen jälkeen. Origenes oli huomattava kirjailija, erään Hieronymuksen kirjeen mukaan hän kirjoitti yli 2000 teosta.
Täytyy aina muistaa, että raamatussa ja apokryfikirjoissa pakanoilla tarkoitetaan kaikkia, jotka eivät ole juutalaisia, siis myös meitä tavallisia suomalaisia. Tässä yhteydessä ei tarkoiteta samaa.
Latinankielisessä kirjoituksessa on luettelossa jokaisen kirjan nimen perässä sana apokryfinen, jätin sen kuitenkin tästä pois.
Hieronymus kirjoittaa kirjeessään piispoille Cromatius ja Heliodorus, että Matteus kirjoitti myös toisen evankeliumin, joka kertoo Marian syntymästä ja Jeesuksen syntymästä. Tätä evankeliumia hän ei ollut tarkoittanut julkaistavaksi, vaan oli antanut sen uskonnollisten säilytettäväksi. Leucius oli jostain saanut evankeliumin ja käänsi sen aivan väärin. Tästä syystä, ja koska evankeliumi on siunatun apostolin kirjoittama, Hieronymus ilmoittaa kääntävänsä sen sana sanalta hepreasta latinaksi. Hieronymus kirjoittaa myös, että Leucius oli Manichaeuksen opetuslapsi, siis manikealainen, ja hän kirjoitti vääriä apostolien tekoja. Nämä kirjoitukset katolinen kirkko oli tuominnut heti.
Fryygialainen maailmanlopun pappi ja kaksi naisprofeettaa. Tertullianus liittyi heidän liikkeeseensä, montanolaisuuteen, jossa askeesi hallitsi ja elettiin vedellä ja leivällä.
Marcion kirjoitti ainakin Roomassa vuonna 130 evankeliumin nimeltä Herran Evankeliumi joka tunnetaan myös nimellä Marcionin Evankeliumi; teksti on lähes kopio Luukkaan evankeliumista.
Alkuperäinen: Paavi Gelasiuksen julistus Tuomas Leväsen sivuilla.